नई दिल्ली। वित्त मंत्री पी चिदंबरम ने जहां बुधवार को एक प्रेस कांफ्रेंस में राजमार्ग पर हुई मीडिया के प्रति पुलिसिया कार्रवाई की निंदा करते हुए लोकतंत्र के चौथे स्तंभ से माफी मांगी। वहीँ, सूचना और प्रसारण मंत्री मनीष तिवारी ने घटना की आलोचना के साथ ही साथ मीडिया पर भी निशाना साधा और मीडिया को गाइड लाइन तक याद दिला डाली। मनीष तिवारी ने कहा कि मीडिया को विरोध प्रदर्शन के दौरान पैदा हुई हिंसा की स्थिति की संवेदनशीलता को समझना चाहिए था। साथ ही इस पर भी विचार करना चाहिए था कि इण्डिया गेट और राजमार्ग का आलम क्या था और वहां की परिस्थितियां कैसी हो गई थीं।